
Hvordan søke om kode i Norsk laboratoriekodeverk

For å lage ny kode trengs det tilstrekkelig informasjon om analysen. Vi råder til bruk av innmeldingsskjema slik at alle opplysninger vi trenger blir meldt inn. 
Det kan sendes flere kodeønsker i hvert skjema, en rad per kodeønske. 
Skjema sendes lab@ehelse.no 
Det er svært nyttig å informere om hvordan de enkelte analysene svares ut. Du kan gjerne legge ved anonymiserte eksempler på prøvesvar til hver analyse. NB! Innsendt informasjon skal ikke inneholde helseopplysninger eller andre personopplysninger om pasienter, heller ikke i sladdet form.
Forklaring til kolonnene i skjemaet: 
	Kolonnenavn
	 Forklaring
	Eksempler

	Lokalt analysenavn
	Har analysen et lokalt navn i dag?
	

	System
	Hvilken del av pasienten skal undersøkes
	Urin, spinalvæske, blod

	Komponent
	Hva leter man etter?
	Kalsium, Staphylococcus aureus

	Enhet
	Hvordan svares resultatet ut?
	SI-enheter, IU/L, WHOs referensepreparasjon

	Egenskapsart
	Hvilken egenskap ved komponenten undersøkes?
	Massekonsentrasjon, arbitrærkonsentrasjon

	Skalatype
	Type verdisett for resultatverdier
	Ordinal, ratio, differensial

	Forslag til norsk bruksnavn
	Hovedregelen er systemprefiks-bindestrek-komponentnavn
	U-Efedrin

	Forslag til synonymer
	Brukes ved søk i internasjonal database
	

	Referanse til komponent
	Hvis ny komponent i kodeverket må det oppgis en internasjonal referanse 
	Måleenheter BIPM 
Enzymer Expasy 
Humane gener HUGO 
Virus ICTV 
Blodtyper ISBT 128 
Allergener IUIS 
Kjemiske begreper IUPAC Gold Book 
Bakterier LPSN 
Allmennee medicinske begreper MeSH 
Proteiner Uniprot 
Organismer generelt NCBI Taxonomy Browser 

	Finnes en lignende kode
	Referanse til kode som nesten stemmer, men som for eksempel har et annet system eller en annen enhet
	

	Foreslått kodedefinisjon
	NPUxxxxx System— Komponent; Egenskapsart = ? enhet
	

	Finnes koden allerede i Labterm?
	Oppgi kode fra LabTerm, men ha også med opplysninger i de øvrige kolonner slik at E-helse kan vurdere om kodevalget er korrekt for analysen
	

	Fristekstforklaring av kodebehov
	Dersom kodebehovet ikke lar seg beskrive i de forutgående felter kan det bety at kodeønsket faller utenfor NLK
	

	Jeg bekrefter at dette skjemaet og tilhørende e-post ikke inneholder helseopplysninger eller andre personopplysninger om pasienter, heller ikke i sladdet form (må bekreftes at skjemaet skal tas til vurdering)
	Må bekreftes av innmelder ved å skrive f.eks. «bekreftes»
	




